Voloqda
Voloqda (rus. Вологда) Rusiya Federasiyasının subyekti olan Voloqda vilayətinin idarəedici, mədəni və elmi mərkəzi olan şəhər. Voloqda çayının sahilində yerləşir. Şəhər Rusiyanın şimal-qərb bölgəsində mühüm nəqliyyat qovşağı kimi fəaliyyət göstərir. Rusiya Federasiyası Mədəniyyət Nazirliyinin açıqlamasına görə, Voloqda şəhəri Rusiya ərazisində yerləşən qırx bir, Voloqda vilayətində isə üç tarixi şəhərdən biri hesab olunur. Şəhərdə yerləşən 224 bina rəsmi şəkildə mədəni irs abidəsi siyahısına daxil edilmişdir.